ליגת העל בכדורסל: מכבי תל אביב, ג'וני אובראיינט עובר ללוקומוטיב קובאן | ספורט 1
עובר לרוסיה: ג'וני אובראיינט על סף חתימה בלוקומוטיב קובאן
ג'וני אובראיינט | עדי אבישי
הפורוורד, שלא היה בתכניות של מכבי תל אביב, על סף חתימה בשורות אחת מיריבותיה של מכבי ראשל"צ ביורוקאפ. איגור קולשוב, שהושאל להפועל חולון בעונה האחרונה, צפוי לחתום בשורותיה לשלוש שנים
10/08/19 15:43
תגיות: לוקומוטיב קובאן / הפועל חולון / איגור קולשוב / ג'וני אובראיינט
איגור קולשוב עומד להפוך לשחקנה של הפועל חולון, זאת לאחר שמכבי ראשל"צ, לה היה חוזה עם הפורוורד לעונה נוספת, ויתרה על הפיצוי הכספי עבורו. קולשוב הושאל בעונה שעברה מעיר היין למועדון הסגול, בעקבות גל הפציעות שפקד את הקבוצה שהדריך דן שמיר. לקראת העונה הקרובה, קולשוב לא היה בתכניותיו של מאמן ראשל"צ גיא גודס ולכן ניסה את מזלו בחו"ל, אך לאחר שלא מצא קבוצה רצה לחזור רק לחולון, בשורותיה סיים בעונה שעברה את סדרת רבע גמר הפלייאוף עם ממוצעים של 12.2 נקודות ו-6.1 ריבאונדים.
קולושוב צפוי לחתום על חוזה לשלוש שנים לאחר תשעה באב ויצטרף בקבוצה שאותה יאמן שרון דרוקר לישראלים גיא פניני, עמית שמחון, יוגב אוחיון, שלומי הרוש וטי ג'יי קליין. בקאדר הזר של הסגולים ישנם לטביוס וולימאס, מרקוס פוסטר וראיין תומפסון.
בנושא אחר, ג'וני אוברייאנט (26, 2.06) שלא היה בתכניות של מכבי תל אביב הייתה צפויה, מצא קבוצה לעונת 2019/20. על פי אתר "ספורטנדו", הפורוורד על סף חתימה בלוקומוטיב קובאן הרוסית, אחת מיריבותיה של מכבי ראשון לציון ביורוקאפ. את לוקומוטיב מאמן האיטלקי לוקה ביאנקי.
נשאר סגול. איגור קולשוב (דני מרון)